ฝ่ายทะเบียนได้รับทราบปัญหาแล้ว กรณีดังกล่าวขอเรียนว่า ในวันที่ 28 ธันวาคม 2565 มีผู้มาขอรับบริการงานทะเบียนราษฎรเป็นจำนวนมาก ( walk in ประมาณ 115 คิว และจองผ่าน BMAQ อีกประมาณ 8 ราย) เนื่องจากใกล้วันหยุดช่วงเทศกาลปีใหม่ ซึ่งระยะเวลาในการให้บริการงานทะเบียนราษฎร แต่ละกระบวนงานใช้เวลาประมาณ 15 นาที ซึ่งขณะนั้นมีคิวผู้รอขอรับบริการประมาณเกือบ 25 คิว ประกอบกับปัจจุบันเจ้าหน้าที่กลุ่มงานทะเบียนราษฎร ขาด 3 อัตรา เหลือเจ้าหน้าที่เพียง 4 คน ทางประชาสัมพันธ์พิจารณาแล้ว เห็นว่า อาจให้บริการไม่ทันเวลา และผู้ขอรับบริการจะต้องรอคอยนาน จึงไม่ได้ให้บัตรคิว แต่ทางเจ้าหน้าที่ประชาสัมพันธ์ก็มิได้ละเลยที่จะนำคิวไปให้ในกรณีที่มีคิวยกเลิก  ส่วนกรณีที่ประชาชนมีปัญหาในการติดต่อราชการฝ่ายทะเบียน สามารถขอเข้าพบหัวหน้าฝ่ายทะเบียนได้ตลอดเวลา จากกรณีที่เกิดขึ้นฝ่ายทะเบียนต้องขออภัยในความไม่สะดวกและจะนำคำติชมมาปรับปรุงการให้บริการต่อไป ขอขอบคุณค่ะ
ด้วยในวันพฤหัสบดีที่ 28 ธันวาคม 2565 ดิฉันได้เดินทางไปฝ่ายทะเบียน สำนักงานเขตบางแค เพื่อแจ้งย้ายปลายทางและต่ออายุบัตรประจำตัวประชาชน เดินทางไปถึงสำนักงานเขตเวลาประมาณ 14.00 น. ปรากฏว่าเคาเตอร์รับเรื่องแจ้งว่าคิวหมดแล้วไม่สามารถรับแจ้งย้ายปลายทางได้เนื่องจากจะปิดทำการเวลา 16.00 น. แต่สามารถต่ออายุบัตรฯได้ เพราะยังมีคิวอยู่ดิฉันจึงขอคิวทำบัตรฯเนื่องจากบัตรฯหมดอายุ ขณะที่รอทำบัตรฯ เห็นว่าคิวบางคิวทะเบียนราษฏรข้ามไปเพราะไม่มีคนมาทำอาจจะต้องไปติดต่อภาระที่อื่นจึงไม่สามารถรอได้ สักครู่หนึ่งเจ้าหน้าที่มาแจ้งว่ามีคนมาขอยกเลิกคิวและนำคิวทะเบียนราษฎรมาให้ ทำให้ดำเนินการได้  ดิฉันจึงมีคำถามว่า 1.	เจ้าหน้าที่ทราบได้อย่างไรว่าเจ้าหน้าที่ทะเบียนราษฏร์ไม่สามารถให้บริการก่อนปิดทำการได้ เนื่องจากปัจจุบันใช้ระบบคอมพิวเตอร์สามารถให้บริการไม่เกิน 5 นาทีต่อราย  ดิฉันไม่ทราบว่ามีหนังสือสั่งการให้รับบริการวันละกี่รายหรือไม่ 2.	ดิฉันไปเวลาทำการแต่ทำไมไม่สามารรับบริการได้ หากคิวเต็มสามารถแจ้งผู้มาขอรับบริการได้ว่าสามารถรอคิวท้ายได้ก่อนเวลา 16.00 น. 3.	เจ้าหน้าที่เคาเตอร์ตำแหน่งอะไรจึงมีอำนาจในการตัดสินใจว่าจะให้บริการหรือไม่ให้ (ตำแหน่งเท่ากับหัวหน้าฝ่ายทะเบียนหรือ) 4.	ปกติกรณีปัญหาในการติดต่อราชการผู้มาติดต่อสามารถพบหัวหน้าฝ่ายหรือผู้บริหารสำนักงานเขตได้ แต่ดิฉันเป็นตาสีตาสาเจ้าหน้าที่บอกอย่างไรก่อต้องทำตามเจ้าหน้าที่สั่งค่ะ   #1555 #bkkrongtook
กทม.1555 : สามารถติดต่อผู้แจ้งได้ที่ 0868103899   (พิเศษ อร่ามรักษ์) 